Բարդի Բոլլեյի

Բարդի Բոլլեյի  (), ուռազգիների ընտանիքին պատկանող, 20-30 մ բարձրությամբ, լայն, ձվաձև կամ բրգաձև պսակով, ուղղաձիգ ծառ է։

Կենսաբանական նկարագիր 

Բուն ճյուղերը աչքի են ընկնում մոխրականաչավուն գունավորմամբ։ Տերևները բավականին գեղազարդ են, տերևաթիթեղի վերին կողմը փայլուն է, մուգ կանաչ, իսկ ստորինը՝ պատված արծաթավուն խավով։ Բոլլեյի բարդին արագաճ տեսակ է, մեկ վեգետացիայի ընթացքում կարող է տալ 1-1,5 մ աճ։

Բազմացում 
Հաջողությամբ բազմանում է վեգետատիվ ճանապարհով՝ ընձյուղային կտրոններով և արմատային ծիլերով։ Բավականին խոնավասեր է, ցրտադիմացկուն, լուսասեր, հողերի նկատմամբ պահանջկոտ, լավ է աճում փուխր, պարարտ, խոնավ, հզոր հողերում, վատ չի դիմակայում քաղաքային փոշուն, ծխին և գազերին։ Շնորհիվ բարձր գեղազարդության, կարելի է օգտագործել մեր հանրապետության գրեթե բոլոր շրջանների բնակավայրերում, որպես առանձնյակ, խումբ, գծային տնկարկ։

Տարածվածություն 
Հայրենիքը համարվում է Միջին Ասիան (Թուրքմենիա, Ուզբեկստան)։

Գրականություն 
 Արծ. Ա. Գրիգորյան Գեղազարդ Պարտիզագործություն

Ուռազգիներ
Թփեր
Մեղրատու բույսեր